Байым ишан ойошторған йыйындар урыны («Байым талы»), уның ҡәбере изге урын булып һанала, хәҙерге ваҡытта халыҡ ишан ерләнгән зыяратты Әүлиәләр зыяраты тип йөрөтә. Ишан ҡәбере һәйбәт ҡаралған. Байымдың бишенсе быуын ейәне Рәсих Әхмәтғәзи улы Байымов үҙенең улдары ярҙамында уны таш менән уратып алған. Шуныһы ғәжәп, ҡәбер эргәһендә ике ҡолас йыуанлығында бейек аҡ ҡайын үҫә.